Α4-0079/95

Πρόταση κανονισμού του Συμβουλίου για την τροποποίηση του Κανονισμού (ΕΟΚ, ΕΥΡΑΤΟΜ, ΕΚΑΧ) αριθ. 259/68 περί καθορισμού της Υπηρεσιακής Καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (COM(94)0601 - C4-0128/95 - 94/0326(CNS))

Η πρόταση αυτή εγκρίνεται με τις ακόλουθες τροποποιήσεις :

(Tροπολογία 1)

Aιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι το άρθρο 138Ε της Συνθήκης ΕΚ επιτάσσει ότι διαμεσολαβητής που ορίζεται από το Ευρωπαϊκό Κοινοβούλιο ασκεί τα καθήκοντά του με πλήρη ανεξαρτησία[semigr ] ότι στην απόφασή του της 3ης Μαρτίου 1994(1), με βάση το εν λόγω άρθρο, σχετικά με τις ρυθμίσεις και τους γενικούς όρους για την άσκηση των καθηκόντων του διαμεσολαβητή το Ευρωπαϊκό Κοινοβούλιο αποφάσισε ότι ο διαμεσολαβητής θα επικουρείται από γραμματεία και ότι για όλα τα θέματα που αφορούν το προσωπικό του εξομοιώνεται ως προς το καθεστώς με τα θεσμικά όργανα κατά την έννοια του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων[semigr ] ότι η απόφαση αυτή συνεπάγεται την τροποποίηση του πεδίου εφαρμογής του κανονισμού υπηρεσιακής καταστάσεως η οποία πρέπει να πραγματοποιηθεί σύμφωνα με τις ενδεδειγμένες διαδικασίες, δηλαδή με την κανονική τροποποίηση του άρθρου 1 του κανονισμού υπηρεσιακής καταστάσεως των υπαλλήλων[semigr ]

_____________

(1) ΕΕ L 113 της 4.5.1994, σ. 15

(Τροπολογία 2)

ΑΡΘΡΟ 1

Άρθρο 1, δεύτερο εδάφιο (Κανονισμός Υπηρεσιακής Κατάστασης των Υπαλλήλων)

>Αρχικό κείμενο>

«Εκτός από την περίπτωση αντιθέτων διατάξεων, η Οικονομική και Κοινωνική Επιτροπή και η Επιτροπή των Περιφερειών εξομοιώνονται όσον αφορά την εφαρμογή του παρόντος Κανονισμού Υπηρεσιακής Κατάστασης με τα θεσμικά όργανα των Κοινοτήτων.»

>Κείμενο μετά την ψηφοφορία στο ΕΚ>

«Εκτός από την περίπτωση αντιθέτων διατάξεων, η Οικονομική και Κοινωνική Επιτροπή και η Επιτροπή των Περιφερειών καθώς και ο Διαμεσολαβητής εξομοιώνονται όσον αφορά την εφαρμογή του παρόντος Κανονισμού Υπηρεσιακής Κατάστασης με τα θεσμικά όργανα των Κοινοτήτων

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση της Επιτροπής για τροποποίηση του Κανονισμού (ΕΟΚ, ΕΥΡΑΤΟΜ, ΕΚΑΧ) αριθ. 259/68 περί καθορισμού της Υπηρεσιακής Καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (COM(94)0601 - C4-0128/95 - 94/0326(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0601 - 94/0326(CNS)) ((ΕΕ C 382 της 31.12.1994, σελ. 3)),

- έχοντας κληθεί από το Συμβούλιο να γνωμοδοτήσει σύμφωνα με το άρθρ 24 της Συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων(C4-0128/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών (A4-0079/95),

1. εγκρίνει, με την επιφύλαξη των τροποποιήσεων που επέφερε το Σώμα, την πρόταση της Επιτροπής

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παρ. 2, της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κινηθεί διαδικασία συνεννόησης, εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.